oliverkinch/danmarks-statistik huggingface dataset:
Firmaernes salg stort set uændret i januar

17. marts 2017

Firmaernes salg er stort set uændret fra december til januar efter en positiv udvikling gennem år 2016. Firmaernes samlede salg faldt 0,1 pct. fra december til januar, mens det fra perioden august-oktober til november-januar steg 4,6 pct. Det indenlandske salg steg 0,7 pct. fra december til januar. Salget er korrigeret for normale sæsonudsving og effekten af handelsdage. Faldet i det samlede salg fra december til januar skyldes især en nedgang i salget inden for branchegruppen industri.

Firmaernes køb og salg  januar 2017

17. marts 2017 - Nr. 114

Hent som PDF

Næste udgivelse: 12. april 2017

Alle udgivelser i serien: Firmaernes køb og salg

Kontakt

Kim Larsen, tlf. 81 75 12 42

Lina Maria Pedersen, tlf. 51 68 72 80

Kilder og metode

Statistikken er baseret på oplysninger, som firmaerne meddeler Skattestyrelsen ved moms-angivelsen. Yderligere oplysninger om Firmaernes køb og salg kan ses på www.dst.dk/fiks_info. Køb og salg i visse branchegrupper, fx landbrug, skovbrug og fiskeri, er for en stor dels vedkommende estimeret, da en stor del af firmaerne indberetter moms kvartalsvist eller halvårligt. Revisioner i disse branchegrupper er derfor normalt større end i andre branchegrupper. Køb og salg er opgjort i løbende priser uden moms, men inklusive punktafgifter. Der er anvendt indirekte sæsonkorrektion. For enkelte brancher er der ikke fundet sæsonbestemt variation. Firmaernes køb og salg består både af indenlandsk og udenlandsk handel, men oplysningerne om ikke-momspligtigt salg, herunder eksport, er behæftet med en vis usikkerhed. Det samme gælder dermed også firmaernes salg i alt. Se nærmere beskrivelse i statistikdokumentationen og på emnesiden. Branchefordelingen er foretaget af Danmarks Statistik i overensstemmelse med branchenomenklaturen Dansk Branchekode 2007 (DB07) efter firmaets hovedbranche.

Vis hele teksten »
« Minimer teksten
Statistik­dokumentation

Firmaernes køb og salg

Del sidens indhold
2016 var lidt af en tåreperser for danske biograffilm

16. marts 2017

Danske film solgte 2,7 mio. biografbilletter i 2016, hvilket er næsten 1,4 mio. færre end i 2015, og det laveste antal siden 2009. Selvom dansk film samlet set havde et lavt billetsalg, er de to mest sete film dog danske, nemlig Flaskepost fra P med 688.000 solgte billetter og Klassefesten 3: Dåben med 525.000 solgte billetter. I alt blev der i 2016 solgt 13 mio. biografbilletter, hvilket er et fald på 6 pct. i forhold til 2015.

Biografer og film  2016

16. marts 2017 - Nr. 112

Hent som PDF

Næste udgivelse: 3. april 2018

Alle udgivelser i serien: Biografer og film

Kontakt

Cecilie Bryld Fjællegaard, tlf. 51 27 86 09

Kilder og metode

Statistikken omfatter spillefilm, som har været vist ved offentlige forestillinger i Danmark. Lukkede forestillinger, forestillinger i forskellige klubber mv. (fx pensionistklubber og børnefilmklubber) er ikke med i opgørelserne. Opgørelsen omfatter ikke Færøerne og Grønland.

Vis hele teksten »
« Minimer teksten
Statistik­dokumentation

Biografer og film

Del sidens indhold
Prisen på danske og importerede varer stiger

15. marts 2017

Priserne stiger for både danskproducerede og importerede varer. Det samlede producentprisindeks for varer steg med 2,0 pct. i tre-måneders perioden december 2016 - februar 2017 i forhold til de foregående tre måneder september-november 2016. I samme periode steg importprisindeks for varer med 1,9 pct. Siden februar 2016 er producentprisindeks for varer steget med 4,1 pct., mens importprisindekset er steget med 2,8 pct.

Producent- og importprisindeks for varer  februar 2017

15. marts 2017 - Nr. 111

Hent som PDF

Næste udgivelse: 18. april 2017

Alle udgivelser i serien: Producent- og importprisindeks for varer

Kontakt

Nicklas Milton Elversøe, tlf. 61 15 35 98

Andreas Strøander Pedersen, tlf. 

Kilder og metode

Producentprisindeks for varer belyser udviklingen i danske producenters salgspriser på det danske marked og eksportmarkedet. Importprisindeks for varer belyser prisudviklingen i danske importørers købspriser. Priserne er opgjort uden afgifter. Se også  emnesiden Producent- og importprisindeks for varer.Metoden er beskrevet nærmere i statistikdokumentationen om Producent- og importprisindeks for varer.Denne udgivelse er en af flere konjunkturindikatorer fra Danmarks Statistik. Læs mere om konjunkturindikatorer og de nyeste nøgletal på www.dst.dk/konjunkturdata.

Vis hele teksten »
« Minimer teksten
Statistik­dokumentation

Producent- og importprisindeks for varer

Del sidens indhold
Nordsjælland er godt kørende

14. marts 2017

Der var desværre en fejl i beregningen af forbrugerprisen særligt på elbiler, som har medført, at tallene i denne NYT ikke er retvisende. Der henvises til den seneste NYT i serien og til www.statiskstikbanken.dk/bil50 for opdaterede tal for hele perioden.

Vis hele teksten »
« Minimer teksten

Familierne i Allerød, Egedal, Solrød, Hørsholm og Vallensbæk investerede flest penge i nye biler i 2016. I gennemsnit brugte de mere end 10.000 kr. pr. familie. Ud over familierne i København, Aarhus og Frederiksberg, var det øboerne på Lolland, Langeland, Bornholm, Læsø, Fanø, Ærø og Samsø, der med mindre end 6.000 kr. investerede færrest penge i nye biler. Landsgennemsnittet var 6.800 kr. pr. familie.

Nyregistrerede motorkøretøjer (tillæg)  2016 værdien af nyregistrerede personbiler

14. marts 2017 - Nr. 109

Hent som PDF

Næste udgivelse: 6. marts 2018

Alle udgivelser i serien: Nyregistrerede motorkøretøjer (tillæg)

Kontakt

Karina Moric, tlf. 24 78 42 12

Simon Bolding Halifax, tlf. 51 29 21 91

Kilder og metode

Beløbene viser den samlede sum, som ejerne har betalt for deres nye biler inklusive moms og afgifter mv. Leasingbiler indgår ikke i opgørelsen, da leasingtagerens/brugerens udgift i princippet er en lejeudgift og ikke en investering.

Vis hele teksten »
« Minimer teksten
Statistik­dokumentation

Bilregistret og opgørelser herfra
Eksporten faldt i januar efter opsving i december

13. marts 2017

I januar faldt eksporten med 3,0 pct. Set over de seneste tre måneder er eksporten dog steget 6,0 pct. Importen faldt i januar med 2,7 pct., men er også steget, hvis man ser over de seneste tre måneder. Det viser tallene for udenrigshandel med varer eksklusive skibe, fly, brændsel mv., når der korrigeres for normale sæsonudsving.

Udenrigshandel med varer (md)  januar 2017

13. marts 2017 - Nr. 105

Hent som PDF

Næste udgivelse: 10. april 2017

Alle udgivelser i serien: Udenrigshandel med varer (md)

Kontakt

Pia Nielsen, tlf. 30 61 93 05

Agnes Urup, tlf. 40 13 62 87

Statistik­dokumentation

Udenrigshandel med varer

Del sidens indhold
Fald i vareeksporten trækker overskuddet ned

13. marts 2017

I januar var der et overskud på betalingsbalancens løbende poster på 18,1 mia. kr. i sæsonkorrigerede tal. Det er et fald på 3,4 mia. kr. i forhold til december, og det skyldes bl.a., at eksporten af varer faldt med 2,9 mia. kr. Faldet i overskuddet på betalingsbalancen skal dog ses i lyset af en kraftig stigning i de to foregående måneder båret af især vareeksporten

Betalingsbalancen over for udlandet  januar 2017

13. marts 2017 - Nr. 108

Hent som PDF

Næste udgivelse: 10. april 2017

Alle udgivelser i serien: Betalingsbalancen over for udlandet

Kontakt

Agnes Urup, tlf. 40 13 62 87

Kirstine Sewohl, tlf. 40 13 18 62

Kilder og metode

Betalingsbalancen er en opgørelse over værdien af de økonomiske transaktioner med udlandet i en given periode. Der er definitionsmæssige forskelle mellem udenrigshandlen og betalingsbalancens varepost. Den mest betydende forskel udgøres af køb af brændstof til skibe i udenlandsk havn (bunkring) - se overgangstabel på www.dst.dk/bopdok.

Vis hele teksten »
« Minimer teksten
Statistik­dokumentation

Betalingsbalancen

Udenrigshandel med tjenester

Del sidens indhold
Flere lønmodtagere i hele landet

13. marts 2017

I løbet af 2016 har der i samtlige landsdele været en stigning i antallet af lønmodtagere på mindst 1,0 pct. I 2015 var stigningen i antallet af lønmodtagere mest centreret omkring København, men i 2016 er stigningen i højere grad spredt ud over hele landet. Den største stigning var dog i Københavns omegn, som steg med 2,5 pct. Den næststørste stigning var i Østjylland med en stigning på 2,3 pct. og på Bornholm steg antallet af lønmodtagere med 2,2 pct. i perioden. Tallene er fordelt efter arbejdsstedsområde, og alle tal er korrigeret for normale sæsonudsving.

Beskæftigelse for lønmodtagere (kvt. - revideret)  4. kvt. 2016

13. marts 2017 - Nr. 107

Hent som PDF

Næste udgivelse: 13. juni 2017

Alle udgivelser i serien: Beskæftigelse for lønmodtagere (kvt. - revideret)

Kontakt

Thomas Thorsen, tlf. 23 69 94 27

Lars Peter Smed Christensen, tlf. 20 42 35 51

Kilder og metode

Statistikken belyser udviklingen i lønmodtagerbeskæftigelsen, både som antal med lønmodtagerjob og omregnet til fuld tid og korrigeret for normale sæsonudsving. Antallet af fuldtidsbeskæftigede beregnes ved at omregne det samlede antal indberettede eller beregnede betalte løntimer til fuld tid. Statistikken bygger på arbejdsgivernes indberetninger til SKAT's eIndkomst.
Statistikken 'Beskæftigelse i offentlig forvaltning og service' er også baseret på
eIndkomst og er derfor ens med hensyn til opgørelser af antal fuldtidsbeskæftigede lønmodtagere for sektoren offentlig forvaltning og service og dens delsektorer.

Vis hele teksten »
« Minimer teksten
Statistik­dokumentation

Beskæftigelse for lønmodtagere (md.)
Færrest kommunalt ansatte siden 2008

13. marts 2017

Beskæftigelsen for kommunalt ansatte faldt fra tredje til fjerde kvartal 2016 med 1.000 beskæftigede omregnet til fuld tid. Det er et fald på 0,2 pct. Den kommunale beskæftigelse var i fjerde kvartal 2016 36.500 lavere end i andet kvartal 2010, hvor både den kommunale beskæftigelse og den samlede offentlige beskæftigelse var på sit højeste niveau nogensinde. Samtidig var den kommunale beskæftigelse i fjerde kvartal 2016 på det laveste niveau i den periode, som statistikken dækker - dvs. fra og med første kvartal 2008. Alle tallene er beregnet på grundlag af betalte timer omregnet til fuld tid og korrigeret for sæsonudsving.

Beskæftigelse i offentlig forvaltning og service (kvt.)  4. kvt. 2016

13. marts 2017 - Nr. 106

Hent som PDF

Næste udgivelse: 13. juni 2017

Alle udgivelser i serien: Beskæftigelse i offentlig forvaltning og service (kvt.)

Kontakt

Mads Housø Hansen, tlf. 24 43 40 61

Kilder og metode

Statistikken belyser den kvartalsvise udvikling i antal beskæftigede lønmodtagere i offentlig forvaltning og service målt i betalte timer omregnet til fuld tid. Statistikken bygger på arbejdsgivernes indberet¬ninger til SKATs eIndkomst. Oplysningerne kombineres til statistikken med indberetninger af bl.a. kontonumre fra de offentlige lønsystemer med henblik på opgørelsen på formål. Statistikken opgøres udover på formål (COFOG) også på delsektorer.

Vis hele teksten »
« Minimer teksten
Statistik­dokumentation

Offentlig beskæftigelse (kvt.)
Industriens produktivitetsvækst høj ift. nabolande

10. marts 2017

Industriens arbejdsproduktivitet steg i perioden 2001-2015 med gennemsnitligt 3,3 pct. pr. år. Heraf kan omkring halvdelen af væksten (1,5 procentpoint) forklares ved et større eller bedre produktionsapparat, 0,2 procentpoint kan forklares ved bedre uddannelse. Resten (1,6 procentpoint) kan henføres til andre forhold omkring produktionen som fx tekniske fremskridt og en bedre tilrettelæggelse af arbejdet. I perioden 2001-2014, hvor der fra EU-KLEMS-projektet foreligger tal for nogle af Danmarks nabolande, steg dansk industris produktivitet med gennemsnitligt 3,5 pct. pr. år, hvor det i Sverige blev 3,4 pct. pr. år. Dermed er det Danmark og Sverige, der siden 2000 har klaret sig bedst blandt de udvalgte lande. Tysk industris produktivitet steg med gennemsnitligt 2,0 pct. pr. år og opnåede dermed den laveste stigning i denne gruppe af lande.

Produktivitetsudviklingen  2015

10. marts 2017 - Nr. 104

Hent som PDF

Næste udgivelse: 26. september 2018

Alle udgivelser i serien: Produktivitetsudviklingen

Kontakt

Magnus Børre Eriksen, tlf. 29 12 27 56

Kilder og metode

Beregningerne er baseret på nationalregnskabets tal. Denne opgørelse er foretaget med udgangspunkt i Nationalregnskab (år) 2021-2024 juni-version (Nyt fra Danmarks Statistik 2025:203 fra 30. juni 2025). Danmarks Statistik har tidligere offentliggjort en kvalitetsvurdering, som beskriver usikkerheden og kvalite­ten af produktivitetstallene på forskellige brancher.

Vis hele teksten »
« Minimer teksten
Statistik­dokumentation

Produktivitetsudviklingen

Del sidens indhold
Rekordmange ledige stillinger i den private sektor

10. marts 2017

Ikke siden statistikken startede i 2010 har der været så mange ledige stillinger i den private sektor. Den sæsonkorrigerede andel af ledige stillinger steg i fjerde kvartal til 2,0 pct. Det er 0,1 procentpoint højere end kvartalet før. Antallet af sæsonkorrigerede ledige stillinger steg med 2.000 og var i fjerde kvartal på 32.100. Andelen af ledige stillinger opgøres som antallet af ledige stillinger i forhold til summen af ledige og besatte stillinger.

Ledige stillinger  4. kvt. 2016

10. marts 2017 - Nr. 103

Hent som PDF

Næste udgivelse: 9. juni 2017

Alle udgivelser i serien: Ledige stillinger

Kontakt

Monica Wiese Christensen, tlf. 21 73 34 69

Kilder og metode

Statistikken dækker tilnærmelsesvist den private sektor, idet statistikken dækker de fleste brancher, som domineres af private virksomheder. Der indsamles dog ikke data for landbrug, skovbrug og fiskeri samt kultur, fritid og anden service. En ledig stilling er en lønnet stilling, der er
nyoprettet, ubesat eller er ved at blive ledig, og som arbejdsgiveren tager
aktive skridt til at besætte med en egnet kandidat uden for den pågældende
virksomhed. Statistikken udarbejdes kvartalsvis, men data indsamles månedsvis, og statistikken er således ikke en status på et givet tidspunkt, men beskriver ledige stillinger som et gennemsnit for hele kvartalet.

Vis hele teksten »
« Minimer teksten
Statistik­dokumentation

Ledige stillinger

Del sidens indhold
Prisstigningen på varer er højest siden 2012

10. marts 2017

Det samlede forbrugerprisindeks steg 1,0 pct. i februar i forhold til samme måned sidste år. I januar var den årlige stigning i det samlede forbrugerprisindeks 0,9 pct. Priserne på varer, som udgøres af bl.a. mad, tøj, møbler, biler, benzin og elektronik, steg med 0,9 pct. i februar i forhold til samme måned sidste år. Det er den største årlige prisstigning på varer siden december 2012. Det er i høj grad fødevarer og brændstof, der er med til at trække priserne på varer op. I samme periode steg priserne på tjenester, som udgøres af bl.a. husleje, tandlæge, transport- og kulturtjenester, forsikringer og bankgebyrer, med 1,1 pct.

Forbruger- og nettoprisindeks  februar 2017

10. marts 2017 - Nr. 102

Hent som PDF

Næste udgivelse: 10. april 2017

Alle udgivelser i serien: Forbruger- og nettoprisindeks

Kontakt

Maya Drewsen, tlf. 20 36 69 89

Christian Lindeskov, tlf. 21 22 28 57

Kilder og metode

Forbrugerprisindekset (FPI) og det danske EU-harmoniserede forbrugerprisindeks (HICP) opgøres på grundlag af de priser, forbrugerne betaler for varer og tjenester, altså inklusive moms og afgifter. I FPI indgår prisudviklingen for ejerboliger, beregnet ved estimerede lejeværdier, mens prisudviklingen for ejerboliger ikke indgår i HICP. Nettoprisindekset beregnes derimod ved så vidt muligt at fratrække indirekte skatter og afgifter, mens tilskud til nedsættelse af priserne tillægges. HICP-CT beregnes ved at fastholde satserne på de indirekte skatter og afgifter på niveauet fra december året før.

Vis hele teksten »
« Minimer teksten
Statistik­dokumentation

EU-harmoniseret forbrugerprisindeks (HICP samt HICP-CT)

Forbrugerprisindeks

Huslejeundersøgelsen

Nettoprisindeks

Del sidens indhold
Stigningen i bilsalget bremser lidt op

9. marts 2017

Tilgangen af nye personbiler i februar 2017 var på 19.400, når der korrigeres for normale sæsonudsving - 2 pct. færre end i januar. Husholdningernes tilgang faldt med 5 pct., mens erhvervenes steg med 1 pct. Tilgangen af nye biler i december 2016 - februar 2017 var 8 pct. højere end i september-november 2016. Tilgangen til husholdningerne var 6 pct. større, mens erhvervene lå 11 pct. højere.

Nyregistrerede motorkøretøjer  februar 2017

9. marts 2017 - Nr. 101

Hent som PDF

Næste udgivelse: 10. april 2017

Alle udgivelser i serien: Nyregistrerede motorkøretøjer

Kontakt

Karina Moric, tlf. 24 78 42 12

Simon Bolding Halifax, tlf. 51 29 21 91

Kilder og metode

Se mere i statistikdokumentationen om bilregistret og opgørelser herfra. 

Vis hele teksten »
« Minimer teksten
Statistik­dokumentation

Bilregistret og opgørelser herfra

Del sidens indhold
Provenuet fra selskabsskatten steg lidt

9. marts 2017

Selskabsskatten indbragte 56,6 mia. kr. til staten i 2015. Det er en lille stigning - 0,2 mia. kr., svarende til 0,4 pct. - i forhold til 2014. Årsagen er en stigning i den skattepligtige indkomst på 10,2 mia. kr., svarende til 3,9 pct. Den skattepligtige indkomst udgjorde 267,4 mia. kr. i 2015. Negativ indkomst fra tidligere år kan fremføres og kan således reducere den skattepligtige indkomst og dermed skattebetalingen. Stigningen i den skattepligtige indkomst mere end modsvarede effekten af, at skatteprocenten i 2015 blev nedsat med 1 procentpoint til 23,5 pct. I 2016 falder den yderligere til 22,0 pct.

Selskabsbeskatning  i indkomståret 2015

9. marts 2017 - Nr. 100

Hent som PDF

Næste udgivelse: 1. marts 2018

Alle udgivelser i serien: Selskabsbeskatning

Kontakt

Per Svensson, tlf. 20 56 93 96

Kilder og metode

Læs mere om kilder og metoder i statistikdokumentation.

Vis hele teksten »
« Minimer teksten
Statistik­dokumentation

Selskabsskatter
Hver sjette unges uddannelse matcher ikke jobbet

8. marts 2017

Blandt unge beskæftigede mellem 20 og 34 år med en kompetencegivende uddannelse mente 16 pct., at deres uddannelsesniveau i mindre grad eller slet ikke svarede til det arbejde, de havde i 2016. Samtidig var der dog 62 pct., der oplevede en høj grad af overensstemmelse mellem uddannelsesniveau og jobindhold. For de beskæftigede unge på fuldtid var det 13 pct., der mente, at der i mindre grad eller slet ikke var overensstemmelse mellem uddannelsesniveau og arbejde, mens 65 pct. vurderede, at der i høj grad var det. Næsten hver tredje beskæftigede ung på deltid oplevede i mindre grad eller slet ikke overensstemmelse mellem uddannelsesniveau og aktuelt job, og blot lidt under halvdelen mente, at der i høj grad var det.

Arbejdskraftundersøgelsen (tema)  4. kvt. 2016

8. marts 2017 - Nr. 99

Hent som PDF

Næste udgivelse: 6. juni 2017

Alle udgivelser i serien: Arbejdskraftundersøgelsen (tema)

Kontakt

Wendy Takacs Jensen, tlf. 51 79 47 14

Daniel Freyr Gústafsson, tlf. 20 51 64 72

Kilder og metode

Arbejdskraftundersøgelsen er Danmarks største løbende interviewundersøgelse. Undersøgelsen er det danske bidrag til den europæiske Labour Force Survey, som baseres på ensartede principper i alle europæiske lande. Der er siden 2010 blevet spurgt ind til sort arbejde i Arbejdskraftundersøgelsen én gang årligt. Metoden til at afgrænse sort arbejde er i overensstemmelse med Nationalregnskabets metode.

Vis hele teksten »
« Minimer teksten
Statistik­dokumentation

Arbejdskraftundersøgelsen (AKU)
Antallet af overnatninger falder i januar

8. marts 2017

Korrigeret for normale sæsonudsving faldt antallet af overnatninger på hoteller, feriecentre og vandrerhjem med 2,5 pct. i januar sammenlignet med december 2016. Overnatninger på vandrerhjem er med et fald på 8,0 pct. den overnatningsform, hvor faldet er størst. Sammenligner man tre-månedersperioden november-januar med den foregående tre-månedersperiode, steg antallet af overnatninger samlet med 2,8 pct.

Overnatninger på hoteller, feriecentre, campingpladser og vandrerhjem mv.  januar 2017

8. marts 2017 - Nr. 97

Hent som PDF

Næste udgivelse: 7. april 2017

Alle udgivelser i serien: Overnatninger på hoteller, feriecentre, campingpladser og vandrerhjem mv.

Kontakt

Majbrit Holst, tlf. 24 94 08 24

Karin Keller, tlf. 21 19 85 61

Kilder og metode

Lystbådestatistikken er ikke sæsonkorrigeret. Anvendelsen af sæsonkorrektion er behæftet med usikkerhed. Dette gør sig især gældende ved helligdage som påske og pinse, der ligger i forskellige måneder fra år til år. Hvis påskeferien ligger i såvel marts som starten af april, vil sæsonkorrektionen være særlig usikker.

Vis hele teksten »
« Minimer teksten
Statistik­dokumentation

Overnatninger i lystbådehavne

Overnatninger på campingpladser

Overnatninger på hoteller, feriecentre og vandrerhjem
Feriehusovernatninger falder i januar

8. marts 2017

Korrigeret for normale sæsonudsving faldt antallet af overnatninger i udlejede feriehuse i januar med 2,7 pct. sammenlignet med måneden før. De danske overnatninger faldt med 5,3 pct., mens de udenlandske faldt med 1,8 pct i forhold til december 2016.

Feriehusudlejning  januar 2017

8. marts 2017 - Nr. 98

Hent som PDF

Næste udgivelse: 7. april 2017

Alle udgivelser i serien: Feriehusudlejning

Kontakt

Karin Keller, tlf. 21 19 85 61

Majbrit Holst, tlf. 24 94 08 24

Kilder og metode

Læs mere om kilder og metoder i statistikdokumentationen og på emnesiden. Alle tal er i faktiske tal, hvis ikke andet er angivet.

Vis hele teksten »
« Minimer teksten
Statistik­dokumentation

Feriehusudlejning
Flere udsættes for lomme- og tasketyverier

7. marts 2017

Der bliver begået flere lomme- og tasketyverier. I 2016 registrerede politiet i alt 50.501 ofre for tasketyverier, tyverier fra lommer og tasker og tricktyverier på gadeplan. Det er en stigning på 23 pct. i forhold til 2015, hvor der blev registreret 40.985 ofre. Antallet har ellers været faldende i både 2014 og 2015. Målt i forhold til befolkningens størrelse er der flest ofre blandt de 20-24-årige, hvor der i 2016 blev registreret 20 ofre pr. 1.000 indbyggere.

Ofre for kriminalitet  2016

7. marts 2017 - Nr. 94

Hent som PDF

Næste udgivelse: 5. marts 2018

Alle udgivelser i serien: Ofre for kriminalitet

Kontakt

Iben Pedersen, tlf. 23 60 37 11

Jonas Ellemand, tlf. 24 90 74 98

Statistik­dokumentation

Ofre for anmeldte forbrydelser

Del sidens indhold
Mænd har størst frafald fra uddannelse

7. marts 2017

Af de 188.000 studerende, der i 2011 påbegyndte en uddannelsesgruppe på gymnasialt niveau eller højere, havde 23 pct. forladt uddannelsesgruppen fem år senere uden at have fuldført en uddannelse - blandt mændene gjaldt det 26 pct. og blandt kvinderne 21 pct. Fem-års-frafaldet var størst blandt mændene i alle uddannelsesgrupperne, men særligt i gruppen af mellemlange videregående uddannelser havde mændene et større frafald end kvinderne. Fem år efter start i 2011 havde 25 pct. af mændene og 18 pct. af kvinderne forladt gruppen af mellemlange videregående uddannelser uden at gennemføre en uddannelse. For både mænd og kvinder var fem-års-frafaldet størst på erhvervsuddannelserne, hvor 39 pct. af mændene og 37 pct. af kvinderne faldt fra.

Tilgang og afgang fra uddannelsesgrupper  2015/2016

7. marts 2017 - Nr. 96

Hent som PDF

Næste udgivelse: 19. marts 2018

Alle udgivelser i serien: Tilgang og afgang fra uddannelsesgrupper

Kontakt

Asger Bromose Langgaard, tlf. 21 59 96 46

Kilder og metode

Tallene stammer fra overgangsregistret, som er en bearbejdet version af Elevregistret. Overgangsregistret ser på uddannelsesgrupper i stedet for enkeltuddannelser. Uddannelsesskift inden for en uddannelsesgruppe betragtes ikke som afbrud. Uddannelsesstatus opgøres i gruppen efter et og fem år i forhold til studiestart i gruppen. Opgøres frafaldet over en længere periode, vil andelen af studerende, der gennemfører eller falder fra derfor ændre sig. I forbindelse med den årlige opdatering af tallene vil der erfaringsmæssigt ske ændringer i tallene tilbage i tiden. Fx kan studerende som har afbrudt en uddannelsesgruppe skifte status fra afbrudt til igangværende, når der indberettes nye tal næste år. Særligt de seneste år må derfor betragtes som foreløbige.

Vis hele teksten »
« Minimer teksten
Statistik­dokumentation

Overgangsregistret
Industriproduktionen falder tilbage på trenden

7. marts 2017

Industriproduktionen faldt i januar med 5,3 pct. og er dermed tilbage på trenden. Nedgangen kom efter en stigning på 2,3 pct. i december og på 3,7 pct i november. Set over en tre-måneders periode gik produktionen frem med 7,4 pct. i november-januar i forhold til august-oktober. Tallene er korrigeret for normale sæsonudsving og prisudvikling. Årsudviklingen fra januar 2016 til januar 2017 viste en stigning i den samlede industriproduktion på 3,1 pct. opgjort i faktiske tal.

Industriens produktion og omsætning  januar 2017

7. marts 2017 - Nr. 95

Hent som PDF

Næste udgivelse: 7. april 2017

Alle udgivelser i serien: Industriens produktion og omsætning

Kontakt

Mathias Dybdahl Bluhme, tlf. 40 22 56 37

Inger Hansen, tlf. 40 23 78 84

Kilder og metode

Metoden er beskrevet i statistikdokumentationen om industriens produktion og omsætning. Se også emnesiden Industriens produktion og omsætning. Brancherne i industrien er grupperet i fire grupper. Investeringsgoder er produktionsmidler i form af fast realkapital fx maskiner. Mellemprodukter er materialer, som andre erhverv videreforarbejder, fx kemiske produkter. Varige forbrugsgoder er fx møbler. Ikke-varige forbrugsgoder er fx fødevarer, tøj og medicin.

Vis hele teksten »
« Minimer teksten
Statistik­dokumentation

Industriens produktion og omsætning

Del sidens indhold
Lidt færre tvangsauktioner i februar

6. marts 2017

I februar blev der bekendtgjort 232 tvangsauktioner mod 248 måneden før, når der korrigeres for normale sæsonudsving. Det svarer til et fald på 6 pct. I tre-måneders perioden december 2016 - februar 2017, var der 737 tvangsauktioner mod 654 i september-november 2016, som svarer til en stigning på 13 pct. for perioden. Tallene er baseret på bekendtgjorte tvangsauktioner i Statstidende.

Tvangsauktioner  februar 2017

6. marts 2017 - Nr. 92

Hent som PDF

Næste udgivelse: 6. april 2017

Alle udgivelser i serien: Tvangsauktioner

Kontakt

Maya Drewsen, tlf. 20 36 69 89

Jakob Holmgaard, tlf. 24 87 64 56

Kilder og metode

Opgørelserne er baseret på de bekendtgjorte tvangsauktioner i Statstidende. Tidspunktet bliver fastsat ud fra den første bekendtgørelse i Statstidende.

Vis hele teksten »
« Minimer teksten
Statistik­dokumentation

Bekendtgjorte tvangsauktioner
Omkostninger til boligbyggeri stiger

6. marts 2017

De samlede omkostninger ved nybyggeri af boliger er steget med 0,5 pct. fra tredje kvartal til fjerde kvartal 2016. I samme periode steg byggeomkostningerne for både enfamiliehuse og etageboliger ligeledes med 0,5 pct.

Byggeomkostningsindeks for boliger  4. kvt. 2016

6. marts 2017 - Nr. 93

Hent som PDF

Næste udgivelse: 23. juni 2017

Alle udgivelser i serien: Byggeomkostningsindeks for boliger

Kontakt

Peter Fink-Jensen, tlf. 21 34 76 92

Kilder og metode

Byggeomkostningsindekset belyser udviklingen i omkostningerne ved at bygge en bolig og anvendes bl.a. til at prisregulere byggekontrakter.

Vis hele teksten »
« Minimer teksten
Statistik­dokumentation

Byggeomkostningsindeks for boliger
Færre konkurser og færre tabte job

6. marts 2017

I februar var der færre konkurser og færre tabte job. Der var 154 konkurser i blandt aktive virksomheder mod 171 i januar, når der korrigeres for normale sæsonudsving, og det er 10 pct. færre. I perioden december 2016 - februar 2017 var der 5 pct. færre konkurser end i de foregående tre måneder. Der er i gennemsnit gået i alt 990 fuldtidsjob (job omregnet til fuld tid) tabt hver måned i december 2016 - februar 2017 i de virksomheder, som blev ramt af konkurs. Det er 30 pct. flere end i de foregående tre måneder. Aktuelt gik 927 job tabt i februar - 27 pct. færre end i januar.

Konkurser  februar 2017

6. marts 2017 - Nr. 91

Hent som PDF

Næste udgivelse: 6. april 2017

Alle udgivelser i serien: Konkurser

Kontakt

Simon Bolding Halifax, tlf. 51 29 21 91

Karina Moric, tlf. 24 78 42 12

Kilder og metode

Læs mere om kilder og metode i statistikdokumentationen.

Vis hele teksten »
« Minimer teksten
Statistik­dokumentation

Konkurser

Del sidens indhold
Stor fremgang i industrien siden 2008

3. marts 2017

Industriens omsætning går frem. Den samlede omsætning for råstofindvinding, herunder råolie og naturgas, og industri var i 2016 763,9 mia. kr. Dette er en stigning på 13,2 mia. kr., som svarer til 1,8 pct. i forhold til 2015. Sammenlignes der med 2008, som var toppen i højkonjunkturen før sidste finanskrise, er den samlede omsætning gået 2,1 pct. frem. Omsætningen i industrien steg med 21,4 mia. kr. i 2016 til 740,4 mia. kr. svarende til 3,0 pct. i forhold til 2015. Set i forhold til 2008 er det en fremgang på 9,5 pct. Den samlede omsætning omfatter såvel salg af egne varer som salg af handelsvarer samt opstillingsarbejde, reparationsarbejde og lønarbejde for andre mv.

Industriens salg af varer (år)  2016

3. marts 2017 - Nr. 90

Hent som PDF

Næste udgivelse: 1. marts 2018

Alle udgivelser i serien: Industriens salg af varer (år)

Kontakt

Heidi Sørensen, tlf. 24 79 86 81

Morten Skovrider Kollerup, tlf. 24 52 61 68

Statistik­dokumentation

Industriens salg af varer (kvt.)

Del sidens indhold
Bruttoledigheden stiger lidt

3. marts 2017

Ændret 07. marts 2017 kl. 14:10

Der er desværre konstateret fejl i figuren og tabellen for AKU-ledige. Ledighedsprocenten for januar 2017 var angivet til 6,4 pct. og skulle have været 6,3 pct. Tallene er rettet og markeret med rødt.

Vis hele teksten »
« Minimer teksten

I januar steg bruttoledigheden med 400 fuldtidspersoner fra 113.600 til 114.000, svarende til en uændret ledighedsprocent på 4,2 pct. i forhold til den registerbaserede opgørelse af arbejdsstyrken. Det bemærkes dog, at ledigheden for december 2016 med dagens offentliggørelse er blevet nedjusteret fra 114.600 til 113.600. Det bør ligeledes fortsat bemærkes, at den stigende bruttoledighed hænger nøje sammen med, at flere og flere personer på integrationsydelse bliver visiteret som jobparate. De ledighedstal, der omtales i teksten, er korrigeret for normale sæsonudsving, hvis intet andet er nævnt.

Arbejdsløsheden (md.)  januar 2017

3. marts 2017 - Nr. 89

Hent som PDF

Næste udgivelse: 31. marts 2017

Alle udgivelser i serien: Arbejdsløsheden (md.)

Kontakt

Carsten Bo Nielsen, tlf. 23 74 60 17

Mikkel  Zimmermann, tlf. 51 44 98 37

Kilder og metode

Danmarks Statistik offentliggør på baggrund af et mindre detaljeret og mindre opdateret datagrundlag en hurtig, månedlig ledighedsindikator omkring 12 dage efter udgangen af referencemåneden. Ledighedsindikatoren er en tidlig indikation af, hvad bruttoledighedsstatistikken (denne offentliggørelse) for samme måned vil vise ca. 18 dage senere.

Vis hele teksten »
« Minimer teksten
Statistik­dokumentation

Registreret ledighed

Del sidens indhold
Kandidatstuderende fuldfører hurtigere

1. marts 2017

Den gennemsnitlige studietid for universitetsstuderende, der fuldfører en kandidatuddannelse, er faldet med tre måneder i perioden fra 2012 til 2016. Ser man på tilsvarende bachelorstuderende, er der tale om et fald på en halv måned. Dette gælder for studerende, der uden afbrydelser fuldfører deres uddannelse. Faldet i studietiden skal bl.a. ses i lyset af fremdriftsreformen, der blev implementeret fra 2014 med mål om at reducere den gennemsnitlige studietid med 4,3 måneder på universiteterne frem mod 2020.

Studerende ved ordinære uddannelser i Danmark (tillæg)  2015/2016 universitetsstuderende, studietid

1. marts 2017 - Nr. 88

Hent som PDF

Næste udgivelse: 19. juni 2019

Alle udgivelser i serien: Studerende ved ordinære uddannelser i Danmark (tillæg)

Kontakt

Mikkel Jonasson Pedersen, tlf. 23 60 42 07

Kilder og metode

Tallene stammer fra Elevregistret og registret over befolkningens højest fuldførte uddannelse. Påbegyndt i året dækker over personer, der påbegyndte en videregående uddannelse i perioden 1. oktober året før - 30. september aktuelt år. Tallene for det seneste år er foreløbige og erfaringsmæssigt sker der en korrektion i forbindelse med næste års indberetning.

Vis hele teksten »
« Minimer teksten
Statistik­dokumentation

Elevregistret

Del sidens indhold
Mælk og svin forbedrer jordbrugets bytteforhold

1. marts 2017

Jordbrugets bytteforhold er forbedret med 2 procentpoint i fjerde kvartal 2016 i forhold til tredje kvartal. Bytteforholdet er nu forbedret to kvartaler i træk, efter i andet kvartal 2016 at have nået det laveste niveau i over ti år. Bytteforholdet i forhold til samme kvartal sidste år er forbedret med 3,9 pct. Bytteforholdet er forholdet mellem priser på salgsprodukter og priser på forbrug og investeringer i produktionen.

Jordbrugets prisforhold (kvt.)  4. kvt. 2016

1. marts 2017 - Nr. 87

Hent som PDF

Næste udgivelse: 19. maj 2017

Alle udgivelser i serien: Jordbrugets prisforhold (kvt.)

Kontakt

Mona Larsen, tlf. 24 81 68 47

Simone Thun, tlf. 51 36 92 51

Kilder og metode

Oplysningerne om priser, der enten formidles direkte eller i form af indeks, er som hovedregel indsamlet hos aftagere af jordbrugsprodukter eller hos leverandører af produktionsmidler til landbruget. Priser på ikke-jordbrugsspecifikke produktionsfaktorer er baseret på Danmarks Statistiks generelle prisstatistik. Metoderne følger de retningslinjer, som er fastlagt i EU, og resultaterne indgår i Eurostats databaser. Metoderne indebærer skift af basisår hvert femte år, og er med 2010 som basisår (2010 = 100). Årsvægtene er baseret på jordbrugets salg af landbrugsprodukter og køb af produktionsfaktorer i kalenderåret 2010. For salgsprodukter med betydende sæsonvariation i salget er vægtene fordelt på måneder ud fra salgets fordeling. For produktionsfaktorerne er vægtene ligeligt fordelt på måneder.

Vis hele teksten »
« Minimer teksten
Statistik­dokumentation

Priser og prisindeks for jordbrug

Del sidens indhold
Handlen med huse stiger fortsat

1. marts 2017

Handlen med huse stiger fortsat - i 2016 blev der foretaget 44.170 handler med enfamiliehuse, mens der i 2015 blev foretaget 43.022. Det er en stigning på 2,7 pct. Antallet af ejendomshandler i oktober-december steg med 17,6 pct. for enfamiliehuse og 6,4 pct. for ejerlejligheder sammenlignet med oktober-december i 2015. I samme periode steg prisen på ejerlejligheder med 7,3 pct., mens den på enfamiliehuse steg med 3,5 pct. Fra november til december 2016 faldt boligpriserne på landsplan 1,0 pct. for enfamiliehuse, mens ejerlejligheder steg 1,2 pct.

Ejendomssalg (md.)  december 2016

1. marts 2017 - Nr. 86

Hent som PDF

Næste udgivelse: 5. april 2017

Alle udgivelser i serien: Ejendomssalg (md.)

Kontakt

Annette Nielsen, tlf. 20 37 79 11

Jakob Holmgaard, tlf. 24 87 64 56

Kilder og metode

Prisudviklingen er beregnet ud fra forholdet mellem den officielle ejendomsvurdering og den faktiske købesum. Metoden er nærmere beskrevet i statistikdokumentationen og på emnesiden.

Danmarks Statistik vil i løbet af 2022 igangsætte en undersøgelse, der har til formål at undersøge om den nuværende særlige beregningsmetode for de foreløbige prisudviklinger er den mest optimale at anvende ved at undersøge alternative metoder. I juli 2021 udgav Danmarks Statistik en analyse: Pålideligheden af de foreløbige tal for boligprisudviklingen. Af analysens hovedkonklusioner fremgik det blandt andet, hvilke størrelsesordener statistikkens revisioner kan forventes at have.

Vis hele teksten »
« Minimer teksten
Statistik­dokumentation

Ejendomssalg

Del sidens indhold
Privatforbrug sikrer fortsat vækst

28. februar 2017

Bruttonationalproduktet (BNP) steg 0,2 pct. i fjerde kvartal, når der korrigeres for prisudvikling og sæsonbevægelser. Det viser første beregning af det kvartalsvise nationalregnskab for fjerde kvartal. Væksten bliver især trukket af stor fremgang i privatforbruget. Samlet bidrager udenrigshandlen også positivt til væksten, hvilket dækker over store stigninger i både import og eksport. Også faste bruttoinvesteringer bidrager positivt, mens offentligt forbrug og lagerændringer trækker væksten ned. Opgørelsen af væksten viser 1,1 pct. for året 2016. I fjerde kvartal ligger væksten 0,2 procentpoint lavere end BNP-indikatoren viste. Baseret på hidtidige erfaringer kan usikkerheden på BNP-væksten generelt vurderes til ± 0,5 procentpoint.

Kvartalsvist nationalregnskab  4. kvt. 2016

28. februar 2017 - Nr. 84

Hent som PDF

Næste udgivelse: 31. marts 2017

Alle udgivelser i serien: Kvartalsvist nationalregnskab

Kontakt

Louise Julie Bille, tlf. 

 Jonas Dan Petersen, tlf. 30 57 18 26

Kilder og metode

Det kvartalsvise nationalregnskab udarbejdes på grundlag af stort set al konjunkturstatistik, der beskriver delområder inden for økonomi og beskæftigelse. Ved at kombinere disse statistikker med nationalregnskabssystemets begrebsapparat bliver det muligt at afstemme de forskellige oplysninger til et samlet billede.

Vis hele teksten »
« Minimer teksten
Statistik­dokumentation

Nationalregnskab: Årligt

Del sidens indhold
Dansk inflation ligger fortsat lavere end i EU

28. februar 2017

Ændret 28. februar 2017 kl. 13:25

Der er desværre konstateret fejl ved offentliggørelsen i tallet for Euroområdet ekskl. energi og ikke-forarbejdede fødevarer samt teletjenester i første figur og i andet afsnit. Tallet var angivet til 2,0 pct., hvor det skulle have været 0,9 pct. Ændringer er markeret med rødt i teksten.

Vis hele teksten »
« Minimer teksten

I januar var inflationen i Danmark 0,7 pct. I EU var inflationen 1,7 pct., mens den var 1,8 pct. i euroområdet. Måneden før var inflationen 0,3 pct. i Danmark, 1,2 pct. i EU og 1,1 pct. i euroområdet. Den lavere inflation i Danmark end i EU skyldes især lavere priser på teletjenester, tøj og brændstof. Det er især prisstigninger på brændstof, føde- og drikkevarer, bolig samt restauranter og hoteller der bidrager til inflationen i EU.

EU-harmoniseret forbrugerprisindeks  januar 2017

28. februar 2017 - Nr. 85

Hent som PDF

Næste udgivelse: 21. marts 2017

Alle udgivelser i serien: EU-harmoniseret forbrugerprisindeks

Kontakt

Christian Lindeskov, tlf. 21 22 28 57

Maya Drewsen, tlf. 20 36 69 89

Kilder og metode

HICP bliver opgjort på baggrund af de priser, forbrugerne betaler for varer og tjenester og måler forbrugerprisernes udvikling på en sammenlignelig måde i EU-landene, Island, Norge og Schweiz.

Vis hele teksten »
« Minimer teksten
Statistik­dokumentation

EU-harmoniseret forbrugerprisindeks (HICP samt HICP-CT)

Del sidens indhold
Byggeriets konjunkturindikatorer går opad

27. februar 2017

Den sæsonkorrigerede sammensatte konjunkturindikator for bygge og anlæg fortsætter sin fremgang og er i februar oppe på minus 3 mod minus 5 i januar. De to underliggende indikatorer for ordrebeholdning og beskæftigelsesforventninger er begge gået opad i forhold til sidste måned.

Konjunkturbarometer for bygge og anlæg  februar 2017

27. februar 2017 - Nr. 79

Hent som PDF

Næste udgivelse: 30. marts 2017

Alle udgivelser i serien: Konjunkturbarometer for bygge og anlæg

Kontakt

Simon Bolding Halifax, tlf. 51 29 21 91

Bo Eriksen, tlf. 61 50 41 27

Kilder og metode

Nettotal er forskellen imellem procentandelene af virksomheder, der angiver positiv og negativ udvikling.

Vis hele teksten »
« Minimer teksten

Del sidens indhold
Fortsat positive forventninger i serviceerhvervene

27. februar 2017

Den sammensatte konjunkturindikator for serviceerhverv er faldet fra 9 i januar til 7 i februar. Dermed holder indikatoren sig positiv og oppe på det niveau, som den var på for et år siden. Faldet i februar skyldes ugunstige vurderinger af udviklingen i omsætningen og forretningssituationen igennem de seneste tre måneder.

Konjunkturbarometer for serviceerhverv  februar 2017

27. februar 2017 - Nr. 82

Hent som PDF

Næste udgivelse: 30. marts 2017

Alle udgivelser i serien: Konjunkturbarometer for serviceerhverv

Kontakt

Simon Bolding Halifax, tlf. 51 29 21 91

Paul Lubson, tlf. 

Kilder og metode

Nettotal er forskellen imellem procentandelene af virksomheder, der angiver positiv og negativ udvikling.

Vis hele teksten »
« Minimer teksten

Del sidens indhold
Fortsat lave forventninger i detailhandlen

27. februar 2017

Den sammensatte konjunkturindikator for detailhandlen er steget svagt fra nettotallet 1 i januar til 3 i februar, men det er ikke nok til at rette op på den faldende tendens igennem 2016. Tallene er ikke sæsonkorrigerede.

Konjunkturbarometer for detailhandel  februar 2017

27. februar 2017 - Nr. 81

Hent som PDF

Næste udgivelse: 30. marts 2017

Alle udgivelser i serien: Konjunkturbarometer for detailhandel

Kontakt

Simon Bolding Halifax, tlf. 51 29 21 91

Paul Lubson, tlf. 

Kilder og metode

Nettotal er forskellen imellem procentandelene af virksomheder, der angiver hhv. positiv og negativ udvikling.
Der spores ikke udpræget sæsonmønster i data, hvorfor der ikke korrigeres herfor. 
Historiske danske data frem til og med april 2011 er citeret fra DG ECFIN.

Vis hele teksten »
« Minimer teksten
Kommunalt ansatte har fortsat størst lønstigning

27. februar 2017

Ændret 27. februar 2017 kl. 10:36

Der er desværre konstateret fejl i figuren. Søjlen for den private sektor 4. kvt. 2016 var vist for lavt. Tallet i teksten er korrekt. Figuren er rettet.

Vis hele teksten »
« Minimer teksten

I årets fjerde kvartal havde de ansatte i kommunerne fortsat den højeste stigning i gennemsnitslønnen pr. time på 2,5 pct. i forhold til samme kvartal sidste år. De ansatte i regionerne havde en stigning på 2,2 pct. i samme periode. I virksomheder og organisationer (i den private sektor) steg gennemsnitslønnen pr. time 1,8 pct. i fjerde kvartal. Ansatte i staten havde fortsat den laveste lønudvikling i perioden med 1,3 pct. på årsbasis.

Lønindeks  4. kvt. 2016

27. februar 2017 - Nr. 83

Hent som PDF

Næste udgivelse: 30. maj 2017

Alle udgivelser i serien: Lønindeks

Kontakt

Eva Borg, tlf. 24 78 53 57

Sysette Holde Rasmussen, tlf. 40 27 21 96

Kilder og metode

De standardberegnede lønindeks er kædeindeks af Laspeyres-typen, hvor den målte lønudvikling er opgjort på baggrund af en fast sammensætning af lønmodtagernes individuelle karakteristika baseret på sektor, branche, aflønningsform og arbejdsfunktion. Den målte lønudvikling i de implicitte lønindeks er derimod beregnet på baggrund af summariske løngennemsnit og kan dermed være påvirket af strukturelle forskydninger på arbejdsmarkedet. Det betyder fx, at en øget tilgang af højtlønnede i forhold til lavtlønnede medarbejdere vil trække i retning af en øget lønudvikling. Derudover indgår elever og unge under 18 år ikke i det standardberegnede lønindeks, mens de i det implicitte indgår på samme måde som almindelige lønmodtagere gør. Der er desuden forskelle i medarbejderpopulationen for de to indeks, der skyldes de bagvedliggende beregningsmetoder og valideringsregler. Der forekommer løbende revisioner i de sæsonkorrigerede indeksværdier for virksomheder og organisationer i det implicitte lønindeks. Det standardberegnede lønindeks foreligger pt. ikke i sæsonkorrigeret form.

Vis hele teksten »
« Minimer teksten
Statistik­dokumentation

Standardberegnet lønindeks

Implicit lønindeks

Del sidens indhold
Industriens konjunkturindikatorer ligger stabilt

27. februar 2017

Den sæsonkorrigerede sammensatte konjunkturindikator for industrien er svagt stigende fra minus 3 til minus 2 i februar. Dermed tangerer den igen tidsseriens middelværdi ligesom i forrige måned. I denne måned er det en positiv udvikling i indikatoren for ordrebeholdning, der trækker den sammensatte indikator opad.

Konjunkturbarometer for industri  februar 2017

27. februar 2017 - Nr. 80

Hent som PDF

Næste udgivelse: 30. marts 2017

Alle udgivelser i serien: Konjunkturbarometer for industri

Kontakt

Bo Eriksen, tlf. 61 50 41 27

Simon Bolding Halifax, tlf. 51 29 21 91

Kilder og metode

Nettotal er forskellen imellem procentandelene af virksomheder, der angiver positiv og negativ udvikling.
Brancherne i industri er grupperet i fire hovedsektorer ud fra, hvilke produkter der fremstilles. Investeringsgoder er produktionsmidler i form af fast realkapital som maskiner og transportmidler. Mellemprodukter er materialer, som andre industrier eller erhverv videreforarbejder, fx råstoffer og kemiske produkter. Varige forbrugsgoder er fx møbler. Ikke-varige forbrugsgoder er fx fødevarer.
Kun tidsserier, der udviser en klar sæsoneffekt, er korrigeret for sæsonudsving.

Vis hele teksten »
« Minimer teksten
Detailsalget indledte året med beskeden fremgang

24. februar 2017

Ændret 06. november 2017 kl. 08:05

Oplysningerne om detailomsætningsindekset er revideret som følge af, at en større virksomhed, der indberetter til statistikken, har ændret sine tal tilbage fra januar 2015 til september 2017. Datamaterialet er derfor blevet rettet, og desuden er enkelte øvrige indberetninger, som er indkommet for sent, medtaget i den reviderede opgørelse. Tallene i denne offentliggørelse er derfor ikke længere aktuelle. Revisionerne har betydet beskedne ændringerne i pct. fra måned til måned, og at niveauet samlet set er en anelse højere end tidligere offentliggjorte tal. De reviderede tal inden for alle varegrupper kan ses på DETA11 og DETA21 i Statistikbanken.

Vis hele teksten »
« Minimer teksten

Detailsalget var i januar 0,2 pct. højere end i december. Stigningen kom efter en nedgang i december på 1,1 pct. Detailsalget var i perioden november 2016 til januar 2017 0,3 pct. lavere end salget i august-oktober 2016, og salget i januar 2017 var på samme niveau som januar 2016, der var det højeste niveau for januar måned i fire år. Tallene er korrigeret for prisudvikling, normale sæsonudsving og effekten af handelsdage. Internethandel udgjorde i januar 7,1 pct. af den samlede detailhandel.

Detailomsætningsindeks  januar 2017

24. februar 2017 - Nr. 75

Hent som PDF

Næste udgivelse: 22. marts 2017

Alle udgivelser i serien: Detailomsætningsindeks

Kontakt

Nina Thøgersen, tlf. 21 20 32 67

Kim Larsen, tlf. 81 75 12 42

Kilder og metode

Detailsalget er et mængdeindeks korrigeret for prisudvikling, normale sæsonudsving og effekten af handelsdage. Varegruppernes vægt i indekset var i 2021: fødevarer og andre dagligvarer 43,4 pct., beklædning mv. 6,8 pct., andre forbrugsvarer 49,8 pct. Stikprøve, beregningsmetoder m.m. er beskrevet i statistikdokumentationen om detailomsætningsindeks. Se også  emnesiden Detailomsætningsindeks.

Vis hele teksten »
« Minimer teksten
Statistik­dokumentation

Detailomsætningsindeks

Del sidens indhold
Næsten 25.000 meldte sig ud af folkekirken i 2016

24. februar 2017

I 2016 meldte 24.728 personer sig ud af den danske folkekirke. Det er næsten dobbelt så mange som gennemsnittet for de seneste ti år. Især skilte andet kvartal 2016 sig ud, da der alene her var 10.300 udmeldelser. Det er det højeste tal for et enkelt kvartal siden 2007, hvor opgørelsen startede.

Sogne  1. januar 2017

24. februar 2017 - Nr. 76

Hent som PDF

Næste udgivelse: 21. februar 2018

Alle udgivelser i serien: Sogne

Kontakt

Dorthe Larsen, tlf. 23 49 83 26

Connie Østberg, tlf. 23 60 19 14

Kilder og metode

Statistikken baseres på oplysninger i Det Centrale Personregister (CPR). Indplaceringen i sogne sker efter adresserne i CPR. Ved opgørelsen af folketallet 1. januar er udgangspunktet de personer, der på denne dato står tilmeldt folkeregisteret (CPR).

Vis hele teksten »
« Minimer teksten
Statistik­dokumentation

Kirkestatistik

Del sidens indhold
Flere bygninger opvarmes af varmepumper

24. februar 2017

Varmepumper er de seneste fem år vundet kraftigt frem med mere end en fordobling af arealet i bygninger, der opvarmes med denne varmekilde. Varmepumper er ifølge Klimarådet en samfundsøkonomisk og energieffektiv teknologi, der bør udbredes. Se rapporten Omstilling med omtanke. Ifølge BBR var arealet af bygninger opvarmet med varmepumpe 13,8 mio. m2 1. januar 2017 mod 6,6 mio. m2 1. januar 2012. Samlet set udgjorde varmepumper varmekilden for 2,7 pct. af det opvarmede areal i bygninger 1. januar 2017.

Bygningsopgørelse  1. januar 2017

24. februar 2017 - Nr. 77

Hent som PDF

Næste udgivelse: 9. marts 2018

Alle udgivelser i serien: Bygningsopgørelse

Kontakt

Paul Lubson, tlf. 

Kilder og metode

Opgørelsen over bygningsbestanden er foretaget ved udtræk fra Bygnings- og Boligregistret (BBR).

Vis hele teksten »
« Minimer teksten
Statistik­dokumentation

Bygningsopgørelsen